Vlagyimir Iljics Boulin

Vlagyimir Iljics Boulin (Fürti)
1177-ben született a Kijevi Rusz állam területén (mai Oroszország), a finnugor népcsoport tagjaként. Szülei korán meghaltak és az utcára került, majd a nyomorból a hírhedt démonidéző mágus Igor Ivanovics Uliszej (aki állítólag Felejthetetlen Erik személyes tanácsadója is volt) emelte ki, különleges adottsága miatt.

Uliszej mester könyörtelenebbnek bizonyult a kolduslétnél: rendszeres fizikai és lelki fenyítéssel és sajátos módszerekkel edzette (megkötözve, étlen szomjan a pincében kellett varázslat használatával helyzeteket megoldania). 23 évesen letette mágus vizsgáját és a frissen formálódó, Ködvári Coventushoz csatlakozott, hogy végre messze tudja magát nemigen kedvelt mesterétől.

Hallotta, hogy a területen rengeteg megbékéletlen szellem okoz gondot, és úgy vélte ez pont neki való feladat. És szelleműzés közbn egy különös vadon nevelkedett társat is sikerült szereznie, akinek a Vaszilij nevet adta, és minden türelmét latba vetve igyekszik a civilizált élet alapjait megtanítani neki.

Vlagyimir (talán neveltetéséből is fakadóan) némiképp megalomán, lételeme az irányítás, a döntéshozói pozíció megszerzése. Nem felejti el honnan jött, ezért az élő emberek iránt igyekszik tisztelettel viseltetni: "ölni, csak ha szükségszerű". Félelmetes kimért hatalmasság látszatát igyekszik kimutatni, ebben talán enyhe torokhangja, és morgó sigilluma is segít neki ... "a szánalom és kedvesség a gyengeség jele" visszhangzik fejében Uliszej hangja.

Ruházkodásban a fekete szín a jellemző, ami szürke az csak szimplán kopott. Egy vastag galléros köpenyt visel, valamint csúcsos süveget; a gallért arcába hajtja, hiszen tudja nem egy jóképú dalia, akkor meg minek mutogassa másoknak arcát; elég egy rés, amin ő kilát.